text: [{"text_idx": "#000008", "text": "\u00d8ll, i\u00f0 eru a\u0301huga\u00f0 i\u0301 r\u00f8rslu og dansi i\u0301 brei\u00f0ari merking og hava hug og forvitni at l\u00e6ra."}, {"text_idx": "#000009", "text": "A\u0301 hesum skei\u00f0num skapa vit samband vi\u00f0 kropp og hugflog og menna okkara f\u00f8rleikar vi\u00f0 st\u00f8\u00f0i i\u0301 grundteknikkum u\u0301r moderna\u00f0um dansi."}, {"text_idx": "#000010", "text": "Hevur tu\u0301 longu a\u0301vi\u0301sa venjing i\u0301 moderna\u00f0um dansi og ynskir at halda f\u00f8rleikarnar vi\u00f0 li\u0301ka? Hevur tu\u0301 royndir fra\u0301 \u00f8\u00f0rum dansisti\u0301lum, og kundi hugsa\u00f0 t\u00e6r at roynt okkurt ny\u0301tt? Hevur tu\u0301 a\u00f0ra r\u00f8rslupraksis, u\u0301r eitt nu\u0301 parkour, kampsporti ella sjo\u0301nleiki, og kundi hugsa\u00f0 t\u00e6r at vi\u0301\u00f0ka um horisontin?"}, {"text_idx": "#000011", "text": "Undirvi\u0301st ver\u00f0ur vi\u00f0 grundst\u00f8\u00f0i i\u0301 sonevndum release-teknikki og r\u00f8rslu a\u0301 go\u0301lvi. I\u0301 releaseteknikki er fokus a\u0301 andadra\u0301tti, avspenningi av v\u00f8ddum og gl\u00f8ggari ny\u0301tslu av kroppinum. \u201cFloorwork\u201d er ein dansisti\u0301lur vi\u00f0 dr\u00f8gum u\u0301r kampsporti, har vit rulla, gli\u0301\u00f0a og snara a\u0301 go\u0301lvinum, og alt likami\u00f0 ver\u00f0ur ny\u0301tt til at fremja hugtakandi r\u00f8rslumynstur."}, {"text_idx": "#000012", "text": "Vit byrja vi\u00f0 upphiting, halda so fram vi\u00f0 venjingum og enda ti\u0301man vi\u00f0 l\u00f8ttum koreografium. Hetta stimbrar styrki, li\u00f0iligheit, koordinatio\u0301n, andadra\u0301tt og musikalitet. Aftana\u0301 ste\u00f0gin enda vit kv\u00f8ldi\u00f0 vi\u00f0 sp\u00f8lum ella einari l\u00e6ttari uppga\u0301vu og strekkja si\u0301\u00f0an kroppin."}, {"text_idx": "#000014", "text": "I\u0301 undirvi\u0301singini leggur hann dent a\u0301 at skapa eitt fri\u0301ru\u0301m har vit leggja gerandisdagin til viks eina l\u00f8tu, og l\u00e6ring, stuttleiki og hugbundni eru i\u0301 ha\u0301s\u00e6ti."}, {"text_idx": "#000016", "text": "Byrjanarst\u00f8\u00f0i / l\u00e6tt roynd. To\u0301 kunnu fo\u0301lk, i\u00f0 longu hava dansiroyndir eisini fa\u0301a no\u0301gv burturu\u0301r."}]